CONSILIUL LOCAL AL MUNICIPIULUI  CRAIOVA

HOTĂRÂREA NR. 48
Consiliul Local al Municipiului Craiova, întrunit în şedinţa ordinară din data de 31.07.2008;

Având în vedere raportul nr. 100360/2008 întocmit de Direcţia Economico - Financiară, prin care se propune prelungirea duratei contractului de asociere nr. 4BIS/2003, încheiat între Consiliul Local al Municipiul Craiova  şi S.C. News Outdoor Romania S.R.L. şi rapoartele comisiilor de specialitate ale Consiliului Local al Municipiului Craiova nr. 40, 42, 45, 46, 47/2008; 
În temeiul art. 36 alin.2  lit. e coroborat cu alin.7 lit. a şi art. 45 alin.3  lit. f din Legea nr. 215/2001, republicată, privind administraţia publică locală;

                                             HOTĂRĂŞTE:

  Art.1. Se aprobă prelungirea, pe o perioadă de 5 ani, respectiv până la 01.07.2013, a duratei contractului de asociere nr. 4 BIS/2003, încheiat între Consiliul Local al Municipiul Craiova  şi S.C. News Outdoor Romania S.R.L., având ca obiect exploatarea în comun a mijloacelor de publicitate şi reclamă amplasate pe domeniul public al municipiului Craiova.
  Art.2. Se împuterniceşte Primarul Municipiului Craiova să semneze actul adiţional de modificare a contractuluide asociere nr.4BIS/2003.

Art.3. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr. 208/2003.

Art.4. Serviciul Administraţie Publică Locală, Direcţia Economico – Financiară,  Direcţia Impozite şi Taxe şi S.C. News Outdoor Romania S.R.L.vor aduce la îndeplinire prevederile prezentei hotărâri.

